Asia C-129/12

Magdeburger Mühlenwerke GmbH

vastaan

Finanzamt Magdeburg

(Finanzgericht des Landes Sachsen-Anhaltin esittämä ennakkoratkaisupyyntö)

”Alueellinen tukijärjestelmä — Investoinnit maataloustuotteiden jalostamiseen ja kaupan pitämiseen — Komission päätös — Soveltumattomuus sisämarkkinoille — Soveltumattomien tukien poistaminen — Ajankohta, jolloin tuki on myönnetty — Luottamuksensuojan periaate”

Tiivistelmä – Unionin tuomioistuimen tuomio (toinen jaosto) 21.3.2013

Valtiontuki – Komission päätös, jolla tukijärjestelmä todetaan yhteismarkkinoille soveltumattomaksi – Velvollisuus olla myöntämättä tukea asetetun määräajan päättymisen jälkeen – Tuet, joista on päätetty ennen määräaikaa mutta jotka on maksettu sen päättymisen jälkeen – Sääntöjenmukaisuuden määrittäminen sovellettavan kansallisen oikeuden perusteella sen ajankohdan mukaan, jolloin tuki on myönnetty – Ennen määräaikaa päätettyjen tukien saajien mahdollinen perusteltu luottamus – Rajat

(SEUT 108 artiklan 2 kohta; komission päätöksen 1999/183 2 artikla)

Saksan maataloustuotteiden jalostamiseen ja kaupan pitämiseen nykyisten alueellisten tukijärjestelmien perusteella mahdollisesti myönnetyistä valtiontuista tehdyn päätöksen 1999/183 2 artiklaa on tulkittava siten, että se estää myöntämästä myllyteollisuuteen liittyviä investointitukia, joiden osalta sitova investointipäätös on tehty ennen Saksan liittotasavallalle kyseisen päätöksen noudattamiseksi asetetun määräajan päättymistä tai ennen tässä tarkoituksessa toteutettujen toimenpiteiden julkaisemista Saksan virallisessa verolehdessä, kun investointitavaran luovuttaminen sekä avustuksen vahvistaminen ja maksaminen tapahtuvat vasta kyseisen määräajan päättymisen tai kyseisen julkaisemisen jälkeen, jos investointiavustus katsotaan myönnetyksi vasta mainitun määräajan päättymisen jälkeen.

Tuet on katsottava myönnetyiksi silloin, kun oikeus niiden saamiseen myönnetään tuensaajalle sovellettavan kansallisen säännöstön nojalla. Ennakkoratkaisua pyytäneen tuomioistuimen on määritettävä sovellettavan kansallisen oikeuden perusteella se ajankohta, jolloin mainittu tuki on katsottava myönnetyksi. Sen on tässä tarkoituksessa otettava huomioon kaikki kansallisessa oikeudessa kyseisen tuen saamiselle asetetut edellytykset.

(ks. 40, 41 ja 49 kohta sekä tuomiolauselma)

Asia C-129/12

Magdeburger Mühlenwerke GmbH

vastaan

Finanzamt Magdeburg

(Finanzgericht des Landes Sachsen-Anhaltin esittämä ennakkoratkaisupyyntö)

”Alueellinen tukijärjestelmä — Investoinnit maataloustuotteiden jalostamiseen ja kaupan pitämiseen — Komission päätös — Soveltumattomuus sisämarkkinoille — Soveltumattomien tukien poistaminen — Ajankohta, jolloin tuki on myönnetty — Luottamuksensuojan periaate”

Tiivistelmä – Unionin tuomioistuimen tuomio (toinen jaosto) 21.3.2013

Valtiontuki — Komission päätös, jolla tukijärjestelmä todetaan yhteismarkkinoille soveltumattomaksi — Velvollisuus olla myöntämättä tukea asetetun määräajan päättymisen jälkeen — Tuet, joista on päätetty ennen määräaikaa mutta jotka on maksettu sen päättymisen jälkeen — Sääntöjenmukaisuuden määrittäminen sovellettavan kansallisen oikeuden perusteella sen ajankohdan mukaan, jolloin tuki on myönnetty — Ennen määräaikaa päätettyjen tukien saajien mahdollinen perusteltu luottamus — Rajat

(SEUT 108 artiklan 2 kohta; komission päätöksen 1999/183 2 artikla)

Saksan maataloustuotteiden jalostamiseen ja kaupan pitämiseen nykyisten alueellisten tukijärjestelmien perusteella mahdollisesti myönnetyistä valtiontuista tehdyn päätöksen 1999/183 2 artiklaa on tulkittava siten, että se estää myöntämästä myllyteollisuuteen liittyviä investointitukia, joiden osalta sitova investointipäätös on tehty ennen Saksan liittotasavallalle kyseisen päätöksen noudattamiseksi asetetun määräajan päättymistä tai ennen tässä tarkoituksessa toteutettujen toimenpiteiden julkaisemista Saksan virallisessa verolehdessä, kun investointitavaran luovuttaminen sekä avustuksen vahvistaminen ja maksaminen tapahtuvat vasta kyseisen määräajan päättymisen tai kyseisen julkaisemisen jälkeen, jos investointiavustus katsotaan myönnetyksi vasta mainitun määräajan päättymisen jälkeen.

Tuet on katsottava myönnetyiksi silloin, kun oikeus niiden saamiseen myönnetään tuensaajalle sovellettavan kansallisen säännöstön nojalla. Ennakkoratkaisua pyytäneen tuomioistuimen on määritettävä sovellettavan kansallisen oikeuden perusteella se ajankohta, jolloin mainittu tuki on katsottava myönnetyksi. Sen on tässä tarkoituksessa otettava huomioon kaikki kansallisessa oikeudessa kyseisen tuen saamiselle asetetut edellytykset.

(ks. 40, 41 ja 49 kohta sekä tuomiolauselma)